ઉલ્લેખનીય છે કે 2016માં ગુજરાત સરકારે અન્નપૂર્ણા યોજના જાહેર કરી હતી. તેમાં પારદર્શિતા માટે રાજ્ય સરકારે વેરિફિકેશન સિસ્ટમ બનાવી હતી જેમાં લાભ મેળવનાર વ્યક્તિ રેશન કાર્ડ નંબર, અંગૂઠાની છાપ, આધાર કાર્ડ નંબર એમ ત્રણ વાર વેરિફિકેશન કરાવીને અનાજ ખરીદી શકે. સરકારે આ માટે E-FPS એપ્લિકેશન પણ વિકસાવી હતી જેમાં રેશનનો લાભ મેળવનાર લોકોના નામ હતા. તેમાં તેમના વેરિફિકેશન પછી જ તેમને સસ્તા ભાવે અનાજ અપાતુ હતુ. જો કે આરોપીએ આ એપ્લિકેશમાં ચેડા કરીને ફ્રોડ કરવાનો રસ્તો શોધી લીધો હોવાનું પોલીસ માની રહી છે.